जाहिर सी बात है, जगहों के नाम किसी मंदिर या अन्य स्थानों के नाम पर आधारित हो सकते हैं, लेकिन उनका स्वरूप कालांतर में खुद भी बदलता है। मान लिया जाए कि अगर श्यामला देवी के नाम पर इस जगह का नाम था तो वह अंग्रेजों के आने से पहले अपने आप भी शिमला हो सकती है। बोलचाल में ऐसी ही तो रूप बदलते हैं। इसे ही तो अपभ्रंश कहा जाता है। जो शब्द कठिन होते हैं, वे समय के साथ बोलचाल में रूप बदलकर कुछ और हो जाया करते हैं।